দিনাজপুরে বীজ ব্যবসায়ীদের প্রশিক্ষন কর্মশালা অনুষ্ঠিত | দিনাজপুর নিউজ
দিনাজপুরে বীজ ব্যবসায়ীদের প্রশিক্ষন কর্মশালা অনুষ্ঠিত
দিনাজপুর প্রতিনিধিঃ কৃষি সম্প্রসারন অধিদপ্তরের অতিরিক্ত পরিচালক কৃষিবিদ মনসুর রহমান বলেছেন, ভালো ফসল উৎপাদনে মানসম্পন্ন বীজের কোন বিকল্প নেই। সেকারনে ভালো ও মানসম্পন্ন বীজ সম্পর্কে বীজ ব্যবসায়ীদের অভিজ্ঞতা থাকতে হবে। এত ব্যবসায়ীরা যেমন ব্যবসায়ীক লাভবান হবে তেমনি কৃষকও ভালো ফসল উৎপাদন করতে পারবে। বেশী ফসল উৎপাদন হলে দেশও সমৃদ্ধ হবে।
মঙ্গলবার সকালে দিনাজপুর হর্টিকালচার সেন্টারের হল রুমে অটো ক্রপ কেয়ার লিঃ ও কৃষি বানিজ্য প্রতিষ্টান আয়োজিত বীজ-কীটনাশক ব্যবসায়ীদের প্রশিক্ষন কর্মসুচী অনুষ্ঠানে প্রধান অতিথির বক্তব্যে তিনি একথা বলেন। অনুষ্টানে বিশেষ অতিথি ছিলেন কৃষি সম্প্রসারন অধিদপ্তরের উপ-পরিচালক আব্দুল হান্নান এবং অটো ক্রপ কেয়ার লিঃ ও কৃষি বানিজ্য প্রতিষ্টানের সিনিয়র ডিভিশনাল ম্যানেজার এম বাবুল আকতার।
প্রশিক্ষন কর্মশালায় জেলার ৫০ জন বীজ-কীটনাশক ব্যবসায়ী অংশ নেয়। প্রশিক্ষনে মিরাকেল, ডেনালি, টাইটানসহ হাইব্রিড জাতের ভুট্টা বীজ সম্পর্কে বীজ ব্যবসায়ীদের ধারনা ও প্রশিক্ষন দেয়া হয়। প্রশিক্ষন শেষে বীজ ব্যবসায়ীদের উপহার সামগ্রী প্রদান করা হয়।
Previousপার্বতীপুরে ১৩২টি দূর্গা মন্ডপে দূর্গা পূজা অনুষ্ঠিত হচ্ছে
Nextসেন্সর ছাড়পত্র পেল ‘গ্যাংস্টার রিটার্নস’